ജസ്ബീർ സിംഗ് ബജാജ്

ഇന്ത്യക്കാരനായ ഒരു ഡോക്ടറും പ്രമേഹശാസ്ത്രജ്ഞനുമായിരുന്നു ജസ്ബീർ സിംഗ് ബജാജ്. മെഡിക്കൽ സയൻസിലും ഗവേഷണത്തിലും നൽകിയ സമഗ്ര സംഭാവനയ്ക്കും ആരോഗ്യസംരക്ഷണ വിതരണ സംവിധാനം മെച്ചപ്പെടുത്തുന്നതിനുള്ള അദ്ദേഹത്തിന്റെ പരിശ്രമത്തിനും ഇന്ത്യയിലെ ഏറ്റവും ഉയർന്ന രണ്ടാമത്തെ സിവിലിയൻ അവാർഡായ പത്മവിഭൂഷൺ അദ്ദേഹത്തിന് ലഭിച്ചു.  നേരത്തെ അദ്ദേഹത്തിന് പത്മശ്രീ 1981 ലും പത്മഭൂഷൺ 1982-ലും ലഭിച്ചിരുന്നു. വൈദ്യശാസ്ത്ര ഗവേഷണ മേഖലയിലെ സേവനങ്ങൾക്കുള്ള അവാർഡ് ലഭിച്ച രാജ്യത്തെ ഒമ്പതാമത്തെ വ്യക്തിയായിരുന്നു അദ്ദേഹം. 

1991-98 ൽ സംസ്ഥാന മന്ത്രി പദവിയുള്ള ആസൂത്രണ കമ്മീഷനിലെ (ആരോഗ്യം) അംഗമായിരുന്നു ബജാജ്. 1966 ൽ എയിംസ് ഫാക്കൽറ്റിയിൽ ചേർന്ന അദ്ദേഹം 1979 ൽ പ്രൊഫസറും മെഡിസിൻ മേധാവിയുമായി നിയമിതനായി. 1977-1982 കാലഘട്ടത്തിലും 1987 മുതൽ 1992 വരെയും അദ്ദേഹം രാഷ്ട്രപതിയുടെ ഓണററി ഫിസിഷ്യനായി നിയമിതനായി. 1991 മുതൽ 1996 വരെ പ്രധാനമന്ത്രിയുടെ കൺസൾട്ടന്റ് ഫിസിഷ്യനായിരുന്നു. എൻഡോക്രൈനോളജിയിൽ വൈദഗ്ദ്ധ്യം നേടിയ അദ്ദേഹത്തെ സ്വീഡനിലെ സ്റ്റോക്ക്ഹോമിലെ കരോലിൻസ്ക ഇൻസ്റ്റിറ്റ്യൂട്ട് ബഹുമാനിച്ചു. 1985 ൽ 175-ാം വാർഷികാഘോഷ വേളയിൽ അദ്ദേഹത്തിന് ഡോക്ടറേറ്റ് ഇൻ മെഡിസിൻ സമ്മാനിച്ചു.  ലണ്ടനിലെ റോയൽ കോളേജ് ഓഫ് ഫിസിഷ്യൻസിന്റെയും എഡിൻബർഗിന്റെയും നാഷണൽ അക്കാദമി ഓഫ് മെഡിക്കൽ സയൻസസിന്റെയും ഫെലോ ആയിരുന്നു അദ്ദേഹം.  ഇന്ത്യൻ കോളേജ് ഓഫ് ഫിസിഷ്യന്റെ സ്ഥാപക ഫെലോ കൂടിയായിരുന്നു അദ്ദേഹം. 2019 ജനുവരി 8 നാണ് പ്രൊഫ. ബജാജ് അന്തരിച്ചത്.

 അവലംബം 

വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ
വർഗ്ഗം:ജീവിച്ചിരിക്കുന്നവർ